Priekšlikums Padomes lēmums par Kopienas nostāju attiecībā uz priekšlikumu grozīt Muitas konvenciju par starptautiskajiem preču pārvadājumiem, izmantojot TIR karneti (1975. gada TIR konvencija) /* COM/2008/0849 galīgā redakcija - ACC 2008/0236 */





[pic] | EIROPAS KOPIENU KOMISIJA | Briselē, 19.12.2008 COM(2008) 849 galīgā redakcija 2008/0236 (ACC) Priekšlikums PADOMES LĒMUMS par Kopienas nostāju attiecībā uz priekšlikumu grozīt Muitas konvenciju par starptautiskajiem preču pārvadājumiem, izmantojot TIR karneti (1975. gada TIR konvencija) (iesniegusi Komisija) PASKAIDROJUMA RAKSTS Priekšlikuma konteksts Priekšlikuma pamatojums un mērķi Eiropas Ekonomikas kopienas vārdā ar Padomes Regulu (EEK) Nr. 2112/78 tika apstiprināta 1975. gada 14. novembra Ženēvas Muitas konvencija par starptautiskajiem preču pārvadājumiem, izmantojot TIR karneti (TIR konvencija). Konvencija Kopienā stājās spēkā 1983. gada 20. jūnijā. Ierosinātā lēmuma mērķis ir grozīt TIR konvencijas 8. panta 3. punkta paskaidrojošo piezīmi. Grozījums attiecas uz ieteicamo garantiju līmeni TIR karnetei. 2008. gada oktobrī darba grupa par muitas jautājumiem, kas skar transportu, un TIR konvencijas administratīvā komiteja pieņēma lēmumu, ka ieteicamā summa, kuru var pieprasīt par katru TIR karneti, jāmaina no USD 50 000 uz EUR 60 000. Vispārīgais konteksts TIR konvenciju administrē Apvienoto Nāciju Organizācijas Eiropas Ekonomikas komisija (UNECE) Ženēvā. Konvencijā noteikta muitas tranzīta procedūra preču starptautiskiem pārvadājumiem pa autoceļiem. Saskaņā ar to preces, kurām piemēro muitas un nodokļu atlikšanas nosacījumus, ļauts transportēt pāri starptautiskām robežām ar minimālu muitas iestāžu iejaukšanos pārvietošanas procesā. TIR sistēma sekmē starptautiskās tirdzniecības attīstību, jo tiek samazināti ierastie kavējošie faktori preču pārvadāšanā. Ar šādas sistēmas palīdzību iespējams būtiski ietaupīt transportēšanas izmaksas, jo tiek samazināti kavējumi tranzīta procesā. Sistēmas vissvarīgākā priekšrocība ir tā, ka TIR konvencija, pateicoties starptautiskai garantiju ķēdei, nodrošina salīdzinoši vienkāršu pieejamību nepieciešamajām garantijām. TIR karnete ir ne tikai tranzīta deklarācija, bet arī garantiju pierādījums. 1975. gadā noteiktais garantiju līmenis USD 50 000 apmērā līdz šim ne reizi nav mainīts. Pēdējo mēnešu laikā vairākas konvencijas Līgumslēdzējas puses ir izteikušas bažas par patlaban spēkā esošo garantiju līmeni (USD 50 000) TIR pārvadājumiem. Tās uzskata, ka pašreizējie valūtu maiņas kursi un cenas atšķiras no maiņas kursiem un cenām 1975. gadā, tāpēc tām ir jāizmanto papildu kontroles pasākumi, piemēram, muitas eskorts vai finanšu garantijas. Lai izvairītos no šādiem papildu pasākumiem un problēmām, tika ierosināts grozīt 0.8.3. paskaidrojošo piezīmi. Šo priekšlikumu apsprieda darba grupa par muitas jautājumiem, kas skar transportu, un TIR konvencijas administratīvā komiteja, un iebildumi netika saņemti. Tā kā ar Kopienas tiesību aktiem jau piemēro ieteicamo summu EUR 60 000, ierosinātais grozījums Kopienu neietekmē. Spēkā esošie noteikumi priekšlikuma jomā Priekšlikuma darbības jomā nav spēkā esošu noteikumu. Atbilstība pārējiem ES politikas virzieniem un mērķiem Lēmuma priekšlikums atbilst kopīgajai tirdzniecības un transporta politikai. TIR sistēma, ar kuru sekmē preču transportēšanu pa autoceļiem, nodrošina preču transportēšanu 67 konvencijas līgumslēdzēju valstu teritorijā ar minimālu muitas iestāžu iesaistīšanos. Pateicoties starptautiskai garantiju ķēdei, tā arī ļauj salīdzinoši vienkārši saņemt nepieciešamās garantijas. Ar TIR konvenciju panāktie vienkāršojumi atbilst pārskatītajai Lisabonas stratēģijai. Apspriešanās ar ieinteresētajām personām un ietekmes novērtējums Apspriešanās ar ieinteresētajām personām Apspriešanās metodes, galvenās mērķnozares un vispārīgs respondentu raksturojums Priekšlikums tika apspriests Starptautiskajā autopārvadātāju savienībā un ar visām TIR konvencijas līgumslēdzēju valstu galvotāju apvienībām un valstu muitas dienestiem. Apspriešanās notika arī darba grupā par muitas jautājumiem, kas skar transportu, kā arī TIR konvencijas administratīvās komitejas sēdēs. Atbilžu kopsavilkums un tas, kā tās ņemtas vērā Labvēlīgs atzinums. Ekspertu atzinumu pieprasīšana un izmantošana Neatkarīgu ekspertu atzinums nebija vajadzīgs. Ietekmes novērtējums Garantiju līmeni TIR karnetei vajadzētu paaugstināt, lai nostiprinātu TIR sistēmu un likvidētu papildu kontroles pasākumus, piemēram, eskortēšanu vai nepieciešamos finanšu nodrošinājuma vai garantiju noguldījumus. Ieteicamā garantija, kas ir EUR 60 000, jau zināmu laiku tiek piemērota Kopienā, un ierosinātais grozījums papildus saskaņos Kopienas tiesību aktus ar TIR konvenciju. Ar šo grozījumu muitas pārvalžu finansiālās intereses tiks pilnīgi nostiprinātas, un ir sagaidāms, ka samazināsies dārgu muitas eskortu izmantošana. Priekšlikuma juridiskie aspekti Ar šo grozījumu groza TIR konvencijas 0.8.3. panta paskaidrojošo piezīmi. Juridiskais pamats Eiropas Kopienas dibināšanas līguma 133. pants un 300. panta 2. punkts. Subsidiaritātes princips Priekšlikums ir Kopienas ekskluzīvā kompetencē. Tāpēc subsidiaritātes principu nepiemēro. Proporcionalitātes princips Priekšlikums ir saskaņā ar proporcionalitātes principu šādu iemeslu dēļ. Ar to tiek ieviesti grozījumi starptautiskā nolīgumā, ar kuru tiek ievērots proporcionalitātes princips. Priekšlikums attiecas uz paskaidrojošo piezīmi. Priekšlikuma mērķis ir mainīt ieteicamo garantijas līmeni TIR karnetei no USD 50 000 uz EUR 60 000. Juridisko instrumentu izvēle Ierosinātais juridiskais instruments: lēmums. Citi instrumenti nebūtu piemēroti šāda iemesla dēļ. Parasti starptautiskus nolīgumus un šādu nolīgumu grozījumus Kopienas tiesiskajā kartībā iestrādā, pieņemot lēmumu. Ietekme uz budžetu Priekšlikums neietekmē Kopienas budžetu. 2008/0236 (ACC) Priekšlikums PADOMES LĒMUMS par Kopienas nostāju attiecībā uz priekšlikumu grozīt Muitas konvenciju par starptautiskajiem preču pārvadājumiem, izmantojot TIR karneti (1975. gada TIR konvencija) EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 133. pantu saistībā ar 300. panta 2. punktu, tā kā: (1) Kopienas vārdā ar Padomes 1978. gada 25. jūlija Regulu (EEK) Nr. 2112/78[1] tika apstiprināta 1975. gada 14. novembra Ženēvas Muitas konvencija par starptautiskajiem preču pārvadājumiem, izmantojot TIR karneti (TIR konvencija), un Kopienā tā stājās spēkā 1983. gada 20. jūnijā[2]. (2) Vairākas TIR konvencijas Līgumslēdzējas puses ir izteikušas bažas par pašreizējo ieteicamo garantiju līmeni TIR pārvadājumiem. Tās uzskata, ka pašreizējie valūtu maiņas kursi un cenas atšķiras no maiņas kursiem un cenām 1975. gadā, tāpēc tām ir jāizmanto papildu kontroles pasākumi, piemēram, muitas eskorts vai finanšu garantijas. Lai izvairītos no šādiem papildu pasākumiem un problēmām, tika ierosināts grozīt 0.8.3. paskaidrojošo piezīmi. (3) 2008. gada oktobrī TIR konvencijas administratīvā komiteja pieņēma lēmumu, ka ir jāgroza 0.8.3. paskaidrojošā piezīme, aizstājot atsauci uz USD 50 000 ar atsauci uz EUR 60 000, lai nostiprinātu TIR sistēmā iesaistīto muitas pārvalžu finansiālās intereses. (4) Ir jāpieņem Kopienas nostāja attiecībā uz ierosinātajiem grozījumiem, IR PIEŅĒMUSI ŠO LĒMUMU. 1. pants Kopienas nostāja administratīvās komitejas darba ietvaros ir atbalstīt grozījuma projektu šā dokumenta pielikumā. 2. pants Šis lēmums ir adresēts dalībvalstīm. Briselē, Padomes vārdā — priekšsēdētājs PIELIKUMS Groza paskaidrojošo 0.8.3. piezīmi šādi: Aizstāj „USD 50 000” ar „EUR 60 000”. [1] OV L 252, 14.9.1978. [2] OV L 31, 2.2.1983., 13. lpp.